เซ็นทรัล รีเทลวางฐานธุรกิจ Tops Market ในประเทศเวียดนามในปี 2564 อย่างไร
เซ็นทรัล รีเทล ขยายกลุ่มอาหาร Tops Market ไปยังประเทศเวียดนาม วางแผนจะเปิดทั้งหมด 7 สาขา เน้นเจาะกลุ่มลูกค้าที่เป็นครอบครัว และคนรุ่นใหม่ อาศัยในเมืองใหญ่ อาทิ นครโฮจิมินห์, กรุงฮานอย, ดานัง, ไฮฟอง, เกิ่นเทอ เป็นต้น วางแนวคิดว่าเป็น ‘ท็อปส์ออฟเดอะเวิลด์, ท็อปส์ออฟเดอะช้อยส์ (Tops of the World, Tops of the Choice) ผลิตภัณฑ์ท้องถิ่นและสินค้านำเข้าจากทั่วทุกมุมโลก รวมกว่า 20,000 รายการ ภายในตกแต่งโดดเด่นด้วยการออกแบบที่ทันสมัยและเรียบหรูบนพื้นที่กว่า 2,000 ตร.ม. โดยแบ่งเป็นโซนไฮไลท์ทั้งหมด 11 โซน ได้แก่ ผักและผลไม้ออร์แกนิค, เบเกอรี่, อาหารซีฟู้ด, เนื้อสัตว์, อาหารพร้อมทาน, อาหารแช่แข็ง, อาหารเนื้อตัดเย็น (Cold Cuts), ไวน์, ดอกไม้, สินค้าอุปโภคบริโภค, และสุขภาพและความงาม โดยมีพนักงานคอยอำนวยความสะดวกและให้คำแนะนำแก่ลูกค้าในแต่ละโซนอย่างเต็มที่  เชื่อมั่นว่า Tops Market จะเป็นไลฟ์สไตล์พรีเมี่ยมซูเปอร์มาร์เก็ตที่สามารถตอบสนองทุกความต้องการของคนในเวียดนามเขตเมืองได้ด้วยสินค้าและบริการที่ครบถ้วน พร้อมเดินหน้าสู่การเป็นแบรนด์ซูเปอร์มาร์เก็ตอันดับ 1 ของเอเชียตะวันออกเฉียงใต้ คาดว่าจะมีลูกค้าเข้ามาใช้บริการภายใน Tops Market ไม่ต่ำกว่า 100,000 คนต่อเดือน